П Р О Т О К О Л   № 14
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 05.06.2018 г.

Днес, 05.06.2018 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъства експертният сътрудник на комисията: Светла Кирилова – старши експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор на РБългария за съкращаване и разкриване на щатни бройки за съдебни служители. /вх. № ВСС-6129/28.05.2018 г./

Във връзка с разширяването на компетентността на Специализираната прокуратура /СпП/, предвидено с измененията в Наказателно-процесуалния кодекс /обн. ДВ, бр. 63/04.08.2017 г., в сила от 05.11.2017 г./ е необходимо увеличаване на щатната численост на съдебните служители с 22 щатни бройки.

В тази връзка, Комисия „Съдебна администрация” към Прокурорската колегия на ВСС предлага на Прокурорската колегия на Висшия съдебен съвет да приеме следното решение:
ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. УКАЗВА на административния ръководител на Софийска градска прокуратура да определи 11 /единадесет/ служители от специализираната администрация, чиято дейност, съгласно утвърдените длъжностни характеристики, структурно звено и функционални задължения е свързана с новата разширена компетентност на специализираните прокуратури, съгласно ЗИД-НПК /ДВ, бр. 63/04.08.2017 г. в сила от 05.11.2017 г.
1.2. След определяне на съдебните служители, ангажирани с тази дейност, административният ръководител на СГП да предприеме действия по отношение на тях за извършване на промяна на работодателя по чл. 123, ал. 1, т. 7 от КТ при стриктно спазване на разпоредбите на трудовото законодателство. 
Процедурата е удачна за следните длъжности: 3 щатни бройки за длъжност „прокурорски помощник“, 1 щатна бройка за длъжност „главен специалист РКИ“, 2 щатни бройки за длъжност „старши специалист РКИ“, 2 щатни бройки за длъжност „съдебен деловодител УИС“, 3 щатни бройки за длъжност „съдебен деловодител ЦИССС“.

2. На основание чл. 30, ал. 5, т. 8 от ЗСВ, СЪКРАЩАВА 11 /единадесет/ щатни бройки в Окръжна прокуратура-Благоевград, Районна прокуратура-Петрич, Районна прокуратура-Червен бряг, Районна прокуратура-Видин, Районна прокуратура-Пирдоп, Районна прокуратура-Етрополе, Районна прокуратура-Луковит, Районна прокуратура-Велинград, Районна прокуратура-Разград, Военно-апелативна прокуратура и Районна прокуратура-Левски и РАЗКРИВА 11 /единадесет/ щатни бройки в Специализирана прокуратура, както следва:

2.1. СЪКРАЩАВА 1 /една/ заета щатна бройка за длъжност „съдебен деловодител“ по щата на Окръжна прокуратура – Благоевград. 
2.1.1. РАЗКРИВА 1 /една/ щатна бройка за длъжност „завеждащ служба“ по щата на Специализираната прокуратура.

		2.2. СЪКРАЩАВА 3 /три/ свободни щатни бройки за длъжностите „съдебен деловодител“ - 1/една/ щ.бр. в РП- Петрич, 1 /една/ щ.бр. в РП-Червен бряг и 1 /една/ щ.бр. в РП-Видин.
	2.2.1. РАЗКРИВА 3 /три/ щатни бройки за длъжност „съдебен деловодител“ по щата на Специализираната прокуратура.

		2.3. СЪКРАЩАВА 0,5 /половин/ / свободна щатна бройка за длъжност „чистач“ по щата на Районна прокуратура – Пирдоп.
2.3.1. СЪКРАЩАВА 0,5 /половин/ свободна щатна бройка за длъжност „главен счетоводител“ по щата на Районна прокуратура - Етрополе.
2.3.2. РАЗКРИВА 1 /една/ щатна бройка за длъжност „главен специалист – административна дейност“ по щата на Специализираната прокуратура.

		2.4. СЪКРАЩАВА 1 /една/ свободна щатна бройка за длъжност „призовкар“ по щата на Районна прокуратура – Луковит.
2.4.1. СЪКРАЩАВА 1 /една/ свободна щатна бройка за длъжност „съдебен секретар“ по щата на Районна прокуратура - Велинград.
2.4.2. РАЗКРИВА 2 /две/ щатни бройки за длъжност „съдебен деловодител“ по щата на Специализираната прокуратура.

2.5. СЪКРАЩАВА 1 /една/ свободна щатна бройка за длъжност „съдебен деловодител“ по щата на Районна прокуратура – Разград.
2.5.1. РАЗКРИВА 1 /една/ щатна бройка за длъжност „завеждащ служба“ по щата на Специализираната прокуратура.

2.6. СЪКРАЩАВА 1 /една/ свободна щатна бройка за длъжност „системен администратор“ по щата на Военно-апелативна прокуратура.
2.6.1. РАЗКРИВА 1 /една/ щатна бройка за длъжност „главен специалист – административна дейност“ по щата на Специализираната прокуратура.

2.7. СЪКРАЩАВА 1 /една/ свободна щатна бройка за длъжност „призовкар“ по щата на Районна прокуратура - Левски.
2.7.1. РАЗКРИВА 1 /една/ щатна бройка за длъжност „чистач“ по щата на Специализираната прокуратура.

2.8. СЪКРАЩАВА 1 /една/ заета щатна бройка за длъжност „прокурорски помощник“ по щата на Военно-апелативна прокуратура.
2.8.1. РАЗКРИВА 1 /една/ щатна бройка за длъжност „прокурорски помощник“ по щата на Специализираната прокуратура.

3. УКАЗВА на административните ръководители при възможност да приложат процедурата по чл. 343, ал. 2 от ЗСВ за съдебните служители, чиито бройки са съкратени и разкрити нови в Специализираната прокуратура.

		4. ДАВА 7-дневен срок на административните ръководители, от получаване на настоящото решение, за прилагане  процедурата по чл. 343, ал. 2 от ЗСВ.

ВНАСЯ предложението в заседание на Прокурорската колегия на Висшия съдебен съвет, насрочено на 06.06.2018 г., за разглеждане и произнасяне. 

2. ОТНОСНО: Становище от окръжния прокурор на Окръжна прокуратура - Габрово във връзка с решение на КСА-ПК по протокол № 12/15.05.2018 г., т. 1. /вх. № ВСС-5152/25.05.2018 г./.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ предложението за увеличаване щатната численост на Окръжна прокуратура – Габрово с 1 /една/ щ.бр. за длъжност „служител по сигурността на информацията“.
МОТИВИ: Високо съотношение на броя на съдебните служители спрямо броя на магистратите – 1:1,69, което е над средното за окръжните прокуратури в страната – 1:1,28. Не висока натовареност на ОП-Габрово.

ВНАСЯ предложението в заседание на Прокурорската колегия на Висшия съдебен съвет, насрочено на 13.06.2018 г., за разглеждане и произнасяне. 

3. ОТНОСНО: Решение на Комисия по правни и институционални въпроси от 28.05.2018 г. във връзка с писмо на Министерство на правосъдието с искане за предоставяне на актуална информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. КСА-ПК няма мерки по Плана за действие за изпълнение на препоръките от Доклада на ЕК в рамките на Механизма за сътрудничество и оценка /МСО/ към 31.05.2018 г.
3.2. Изпраща решението на дирекция „Международна дейност“.

4. ОТНОСНО: Решение на Комисия по правни и институционални въпроси от 21.05.2018 г. във връзка с Доклад на Световната банка „Анализите на тежестта на делата като инструмент за насърчаване на ефективността на съдебната система: изводи, заместващи инструменти и насоки“.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение Доклада на Световната банка „Анализите на тежестта на делата като инструмент за насърчаване на ефективността на съдебната система: изводи, заместващи инструменти и насоки“.

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА